Legend räägib, et kui mina väike olin ja Koeru vanaema mind kärus ringi sõidutas, olin mina sealt kisanud:  Okse!  Vanaema, okse!  Okse, vanaema, okse!    See tähendas siis tungivat palvet käruga kiiremini liikuda - "jookse, vanaema, jookse!"    Alo on sellega võrreldes viisakus ise:  "Issi, sõida palun kiiremini."  "Issi, palun sõida kiiremini."  Aga see-eest kordab ta ennast nagu üleskeeratav papagoi.    Iidal on tulnud narr komme ka kärusse  norida. Et kui Alo saab ja tema ei, siis "see pole aus". Viimati pargis käies panin Iida kärru ja Alo talle sülle ja rallitasin mõlemaga koos.